Sag C-450/12

HARK GmbH & Co KG Kamin- und Kachelofenbau

mod

Hauptzollamt Duisburg

(anmodning om præjudiciel afgørelse indgivet af Finanzgericht Düsseldorf)

»Den fælles toldtarif — tarifering — kombineret nomenklatur — pos. 7307 og 7321 — røgrørssæt — begreberne »dele« til komfurer og »rørfittings««

Sammendrag – Domstolens dom (Tiende Afdeling) af 12. december 2013

Toldunion – den fælles toldtarif – toldpositioner – røgrørssæt – tarifering i pos. 7321 i den kombinerede nomenklatur

(Rådets forordning nr. 2658/87, bilag I)

Den kombinerede nomenklatur, som er indeholdt i bilag I til Rådets forordning nr. 2658/87 om told- og statistiknomenklaturen og den fælles toldtarif i den affattelse, som følger af forordning nr. 1031/2008, skal fortolkes således, at et røgrørssæt, som består af et retvinklet rørknæ af stål, med en ydre diameter på 154 mm og med ydre mål på 495 mm x 595 mm, behandlet med en varmebestandig lak og forsynet med et lukkespjæld for at muliggøre indvendig rengøring, en skorstenstilslutning samt en passende afdækning, skal tariferes under pos. 7321 i den nævnte kombinerede nomenklatur som del af jern til et komfur.

For at kunne kvalificere et røgrørssæt som »dele« til et komfur er det ikke tilstrækkeligt at vise, at komfuret uden denne del ikke kan opfylde de behov, det er bestemt til. Det skal desuden fastslås, at komfurets mekaniske eller elektriske funktion afhænger af den nævnte del.

Denne del er således udelukkende beregnet til et komfur og tjener til at tilknytte det til skorstenen. I mangel af en sådan tilknytning ville komfuret ikke kunne anvendes, da det ville udlede forbrændingsgasser.

(jf. præmis 36, 38 og 44 samt domskonkl.)

Sag C-450/12

HARK GmbH & Co KG Kamin- und Kachelofenbau

mod

Hauptzollamt Duisburg

(anmodning om præjudiciel afgørelse indgivet af Finanzgericht Düsseldorf)

»Den fælles toldtarif — tarifering — kombineret nomenklatur — pos. 7307 og 7321 — røgrørssæt — begreberne »dele« til komfurer og »rørfittings««

Sammendrag – Domstolens dom (Tiende Afdeling) af 12. december 2013

Toldunion — den fælles toldtarif — toldpositioner — røgrørssæt — tarifering i pos. 7321 i den kombinerede nomenklatur

(Rådets forordning nr. 2658/87, bilag I)

Den kombinerede nomenklatur, som er indeholdt i bilag I til Rådets forordning nr. 2658/87 om told- og statistiknomenklaturen og den fælles toldtarif i den affattelse, som følger af forordning nr. 1031/2008, skal fortolkes således, at et røgrørssæt, som består af et retvinklet rørknæ af stål, med en ydre diameter på 154 mm og med ydre mål på 495 mm x 595 mm, behandlet med en varmebestandig lak og forsynet med et lukkespjæld for at muliggøre indvendig rengøring, en skorstenstilslutning samt en passende afdækning, skal tariferes under pos. 7321 i den nævnte kombinerede nomenklatur som del af jern til et komfur.

For at kunne kvalificere et røgrørssæt som »dele« til et komfur er det ikke tilstrækkeligt at vise, at komfuret uden denne del ikke kan opfylde de behov, det er bestemt til. Det skal desuden fastslås, at komfurets mekaniske eller elektriske funktion afhænger af den nævnte del.

Denne del er således udelukkende beregnet til et komfur og tjener til at tilknytte det til skorstenen. I mangel af en sådan tilknytning ville komfuret ikke kunne anvendes, da det ville udlede forbrændingsgasser.

(jf. præmis 36, 38 og 44 samt domskonkl.)